|  |
| --- |
| Bilag 3 Vederlag og priser |

Kontrakt vedrørende teknisk ydelse og support i forbindelse med projekt om at sætte lyd på lokalaviser i Danmark

***Vejledning til Tilbudsgiveren***

*Dette bilag afspejler vederlagsstrukturen i Kontraktens punkt. 10.*

*Til bilaget hører:*

* *Underbilag 3A*

Underbilag 3A *angiver Leverandørens priser. Underbilag 3Askal udfyldes af Tilbudsgiveren og indleveres som en del af Tilbudsgiverens samlede tilbud. De steder, hvor Tilbudsgiveren skal angive oplysninger, er markeret med skarpe parenteser. Alle priser skal anføres i DKK ekskl. moms. Tilbudsgiveren skal udfylde bilaget med samtlige efterspurgte oplysninger.*

*Tilbudsgiver skal ikke udfylde dette Bilag 3.*

Indhold

[1. Introduktion 4](#_Toc42872962)

[2. Samlet fast vederlag for Afklaringsfasen 4](#_Toc42872963)

[3. fast månedligt vederlag i Driftsfasen 4](#_Toc42872964)

[4. Vederlag for forlængelse af kontrakten 5](#_Toc42872965)

# Introduktion

Dette bilag angiver samtlige vederlag, som knytter sig til Leverandørens Ydelser, der leveres af Leverandøren i henhold til Kontrakten.

Der anvendes følgende vederlag:

* Afklaringsfase (ét samlet fast vederlag)
* Driftsfase (månedligt fast vederlag)

Til dette bilag hører Underbilag 3A, der angiver Leverandørens vederlag for afklaringsfasen og driftsfasen.

Alle priser er i danske kroner og ekskl. moms.

Leverandøren er ikke berettiget til yderligere vederlag end det i dette bilag og Underbilag 3A angivne.

# Samlet fast vederlag for Afklaringsfasen

Leverandøren er berettiget til et fast vederlag for Ydelserne i afklaringsfasen.

Leverandørens vederlag for afklaringsfasen er angivet som én samlet fast pris i Underbilag 3A.

Det samlede vederlag for afklaringsfasen faktureres i overensstemmelse med Kontraktens punkt 11.

Leverandøren er berettiget til at fakturere Kunden for det samlede faste vederlag for Ydelserne i afklaringsfasen, når afklaringsfasen er gennemført og afsluttet.

# fast månedligt vederlag i Driftsfasen

Leverandøren er berettiget til et fast månedligt vederlag for levering af Ydelserne i driftsfasen.

Leverandørens vederlag for driftsfasen er angivet som en fast månedlig pris i Underbilag 3A.

Leverandørens faste månedlige vederlag for Ydelser leveret i driftsfasen skal til enhver tid volumenmæssigt dække samtlige lokalaviser i Danmark. Dette indebærer således, at Leverandørens faste månedlige vederlag i driftsfasen skal omfatte levering af den teknisk ydelse og support, jf. Bilag 1, for samtlige lokalaviser i Danmark, uanset at Kunden på tidspunktet for indgåelse af Kontrakten ikke har indgået rettighedsaftaler med samtlige lokalaviser i Danmark om ret til at benytte lokalaviserne som anført i Kontraktens punkt 8 til opfyldelse af Leverandørens forpligtelser efter Kontrakten. Når Kunden således løbende indgår de fornødne aftaler med de til enhver tid værende lokalaviser i Danmark, skal Leverandørens Ydelser, jf. Bilag 1, også omfatte disse lokalaviser, uden regulering af det faste månedlige vederlag, som angivet i Underbilag 3A.

Det månedlige faste vederlag faktureres i overensstemmelse med Kontraktens punkt 11.

Leverandøren er fra tidspunktet for driftsfasens begyndelse berettiget til at fakturere vederlag for Leverandøren Ydelser i driftsfasen månedsvis bagud, jf. Kontraktens punkt 11.

# Vederlag for forlængelse af kontrakten

Ved Kundens eventuelle forlængelse af Kontrakten, jf. punkt 17.1 i Kontrakten, fortsætter alle vederlag uændret. Hvis Kontrakten forlænges udover den angivne kontraktperiode, jf. Kontraktens punkt 17.1, fortsætter Leverandørens angivne vederlag i Underbilag 3A således uændret.